Chiril Gaburici
Chiril Gaburici (sündinud 23. novembril 1976 Logăneștis) on Moldova ettevõtja, ärijuht ja poliitik. Ta oli 18. veebruarist 2015 kuni 22. maini 2015 Moldova peaminister. Ta õppis Chișinău Universitatea Slavonăs majandusteadust. Aastatel 2008–2012 juhtis ta telekomiettevõtet Moldcell, seejärel Aserbaidžaani telekomiettevõtet Azercell. Talle kuulub mitu autonduse, telekomi ja põllumajanduse vallas tegutsevat ettevõtet. Peaministrikandidaadiks esitas ta Moldova Liberaaldemokraatlik Partei; ise ta parteisse ei kuulu. 12. juunil 2015 teatas Chiril Gaburici, et astub tagasi seoses tema haridust tõendavate dokumentide võimaliku võltsimise suhtes alustatud uurimisega. 22. juunil 2015 nimetati tema asemel ametisse peaministri kohusetäitja Natalia Gherman.